als_Latn dik_Latn sag_Latn
Me ceremoninë përmbyllëse të këtij manifestimi jubilar, i njëzeti me radhë, komuna nderoi gjithë ata që në çfarëdo forme kanë kontribuar në rritën e manifestimit kulturor Flaka e Janarit, që prej 20 viteve më parë e deri më tashti, duke e bërë këtë manifestim unik në trojet shqiptare.
Pas njëzet ditë aktivitetesh të ndryshme nga arti letrat, pamor, skenik dhe muzikor, në Gjilan është përmbyllur manifestimi tradicional kulturor Flaka e Janarit 2011, i cili mbahet në nderim të dëshmorëve, martirëve dhe gjithë atyre që u flijuan nëpër shekuj për lirinë e Kosovës, e që janë krenaria jonë kombëtare.
Me ceremoninë përmbyllëse të këtij manifestimi jubilar, i njëzeti me radhë, komuna nderoi gjithë ata që në çfarëdo forme kanë kontribuar në rritën e manifestimit kulturor Flaka e Janarit, që prej 20 viteve më parë e deri më tashti, duke e bërë këtë manifestim unik në trojet shqiptare.
Manifestimi i sivjetmë i Flakës
u vlerësuar lartë për prurje të reja cilësore në të gjitha sferat e kulturës, ka raportuar KosovaLive.
Kryetari i Komunës së Gjilanit, Qemajl Mustafa, i cili edhe e shpalli të mbyllur manifestimin, falënderoi të gjithë ata që kanë kontribuuar në rritën e Flakës së Janarit dhe që me vlera të mirëfillta artistike nderuan të gjithë ata që sakrifikuan për lirinë e Kosovës.
Sami Piraj, nga Ministria e Kulturës, duke e vlerësuar këtë manifestim të rëndësishëm, tha se është shumë e rëndësishme që manifestime të tilla të ketë në Kosovë, sepse ato sublimojnë vlera ashtu siç ndodhi në Flakën e Janarit.
Kurse, Sabit Rrustemi, njëri ndër themeluesit e Flakës së Janarit, tha se ky manifestim nuk është themeluar rastësisht, gjë që dëshmohet me njëzet manifestime të mbajtura me radhë. Sipas Rrustemit, Flaka e Janarit është manifestim unikat i Ballkanit, përmes të cilit u sublimua mesazhi më i mirë për lirinë e Kosovës.
Bordi drejtues i Flakës së Janarit, në vitin jubilar, nderoi të gjithë ata që kanë kontribuar për këtë manifestim tash e njëzet vite, ndërsa manifestimi u mbyll me shfaqjen e dokumentarit 20 vjetët e Flakës...
Manifestimi Flaka e Janarit 2011 është financuar nga Ministria e Kulturës me 20 mijë euro, rreth 10 mijë euro janë dhënë nga donatorët, kurse pjesa tjetër që do të bëhet e ditur mbulohet nga Komuna e Gjilanit si organizatore.
als_Latn als_Latn als_Latn bos_Latn als_Latn als_Latn als_Latn als_Latn als_Latn als_Latn